Datos rašymas ir laiko žymėjimas

Rašant datą trumpuoju būdu metus, mėnesį ir dieną reiškiančius skaitmenys skiriami tarpeliais arba brūkšneliais, pvz.: 2024-02-03 arba 2024 02 03.

Dokumentuose tarp datos metus, mėnesį ir dieną reiškiančių skaitmenų grupių rašomi brūkšneliai, pvz., 2024-04-07.

Data gali būti rašoma ir ilgesniu būdu, pvz.: 2024 m. gegužės 7 d., 2024 m. gruodžio mėn.

Kai data rašoma ilguoju būdu, po mėnesio pavadinimo **nerašoma mėn**., pvz., 2023 m. gegužės mėn. 7 d. (= 2023 m. gegužės 7 d.). Atkreiptinas dėmesys, kad **vienaženkliai dienos skaitmenys rašomi be nulio**.

Tarp skaitmenų ir sutrumpinimų m. ir d. paliekami tarpeliai, pvz., 2024m. gegužės 7d. (= 2024 m. gegužės 7 d.).

Oficialiuose stiliuose (informaciniame, administraciniame, moksliniame) mėnuo nusakomas ne galininku, o žodžių junginiu, pvz.: spalio mėnesį, gegužės mėnesį, o ne spalį, gegužę.

Dokumentuose tarp datos metus, mėnesį ir dieną reiškiančių skaitmenų grupių rašomi brūkšneliai, pvz., 2023-04-07.

Laikas žymimas taip: 3 val. 15 min. arba 3.15 val. (arba tik 3.15), pvz.: renginio pradžia 19.30 val.; įėjimas nuo 19.30 val. iki 21 val.

Kartais laikas žymimas valandas ir minutes atskiriant dvitaškiu, pvz., žinios – 18:45.

Pastaba. **Kai nurodomas laikotarpis, vartojamas brūkšnys (ne brūkšnelis) ir nepaliekama tarpų,** 1998–2024, 13.00–19.00 (brūkšnys – Alt 0150 arba įterpiamas iš įrankių juostoje esančios simbolių parinkties).

Parengta pagal: http://www.vlkk.lt/aktualiausios-temos/rasyba/data-ir-laikas